Úrad vlády SR						  Na rokovanie vlády SR
Sekcia hospodárskej politiky					  dňa  17.7.2002
									  k číslu: 5299/2002
									  k bodu: 27

S t a n o v i s k o 

k Návrhu na vydanie rozhodnutia o privatizácii časti zdravotníckeho zariadenia Poliklinika Ružinov – časť Denné rehabilitačné sanatórium, Teslova 36, Bratislava

I.
Materiál predkladá ministerka pre správu a privatizáciu národného majetku na základe §10 ods.1 a 13 a §10a ods.2 zákona č.92/1991 Zb. v znení neskorších predpisov.

V predloženom návrhu vstupuje do privatizácie podľa privatizačného projektu samostatná výstupná jednotka – Denné rehabilitačné sanatórium, ktoré je zamerané na liečenie detí s poruchami pohybového ústrojenstva. Kupujúci, ktorý bol vybraný vo výberovom konaní, je spoločnosť  Stamina, spol. s r.o. so sídlom v Stupave. Kúpna cena je navrhnutá vo výške 10 mil. Sk  a kupujúci ju uhradí jednou splátkou do 30 dní odo dňa účinnosti zmluvy o predaji tohto zdravotníckeho zariadenia.

II.
Materiál nie je predmetom štandardného medzirezortného pripomienkového konania.

III.
Porada ekonomických ministrov vlády SR predložený materiál neprerokovala. 

K výberu nadobúdateľa privatizovaného majetku možno uviesť, že predmet jeho činnosti, podľa priloženej kópie výpisu obchodného registra (ktorý v predloženom materiáli nie je úplný)  neobsahuje zabezpečenie zdravotnej starostlivosti.  Odborná činnosť nadobúdateľa je zameraná výlučne na oblasť informačnej techniky a  technológie, výskum, vývoj a  konštrukciu priemyselných a spotrebných strojov a zariadení, výskum a vývoj v oblasti prírodných a technických vied. Z tohto hľadiska možno hodnotenie kvality podnikateľského zámeru podľa zdôvodnenia výberu nadobúdateľa (str.4) akceptovať s výhradou. 

Odporúčame, aby vláda o predloženom návrhu rozhodla na základe výsledku rozpravy, s  prihliadnutím na pripomienku k  predmetu činnosti nadobúdateľa.

Bratislava  15. 7. 2002